open-index/open-wikipedia-markdown huggingface dataset:
Մարիա Անիկանովա

**Մարիա Վիկտորովնա Անիկանովա** (, ), կինոյի և թատրոնի ռուս դերասանուհի, Ռուսաստանի Դաշնության վաստակավոր արտիստուհի (2014)։ Մոսկվայի «Սովրեմեննիկ» ակադեմիական թատրոնի դերասանուհի։

## Կենսագրություն
Մարիա Անիկանովան ծնվել է 1973 թվականի հունիսի 20-ին Մոսկվայում, մարզիկների ընտանիքում։ Նրա տատն ու պապը եղել են խորհրդային հայտնի չմշկորդներ Իվան Անիկանովն ու Մարիա Անիկանովան, մայրը՝ Իրինա Լյուլյակովան, եղել է գեղասահորդուհի։ Մարիա Անիկանովայի հայրը՝ Վիկտոր Անիկանովը, եղել է ԽՍՀՄ ու Ռուսաստանի գեղասահքի հավաքականների մշտական բժիշկը 1971 թվականից։

Մարիա Անիկանովան մինչև տասնվեց տարեկանը լրջորեն զբաղվել է պարերով սառույցի վրա՝ նախ մարզվելով Տատյանա Տարասովայի խմբում Սամվել Գյոզալյանի հետ, ապա Գենադի Ակերմանի մոտ՝ Պյոտր Չեռնիշյովի հետ։ Տասնվեց տարեկանում Մարիա Անիկանովան ստացել է ԽՍՀՄ սպորտի վարպետի կոչում (գեղասահք)։

Կինոյում Մարիա Նիկանովան իր նորամուտը կատարել է տասնութ տարեկանում՝ նկարահանվելով Սերգեյ Սոլովյովի «Տուն աստղազարդ երկնքի ներքո» (, 1991) ֆիլմում։

1995 թվականին Մարիա Անիկանովան ավարտել է Բ. Շչուկինի անվան թատերական ուսումնարանը։ Նույն թվականին սկսել է աշխատել Մոսկվայի «Սովրեմեննիկ» թատրոնում։

Դերասանուհին ճանաչման է արժանացել «Երկու ճակատագիր-2» և «Ամեն ինչ խառնվել է տանը» () հեռուստասերիալներում նկարահանվելուց հետո։ Նա նկարահանվել է նաև «Առանց անցյալի կինը» (, 2008) ֆիլմում՝ մարմնավորելով Ալեքսանդրային, ով ավտովթարի հետևանքով կորցրել է հիշողությունը և նորից է սկսել իր կյանքը։

2014 թվականի ապրիլի 20-ին Ռուսաստանի Դաշնության նախագահի հրամանով Մարիա Անիկանովային շնորհվել է «Ռուսաստանի Դաշնության վաստակավոր արտիստի» պատվավոր կոչում։

### Ընտանիք
1992 թվականից մինչև 1995 թվականը Մարիա Անիկանովան ամուսնացած է եղել օլիմպիական երկակի չեմպիոն Եվգենի Պլատովի հետ (պարեր սառույցի վրա, Օքսանա Գրիշչուկի հետ)։

2003 թվականին Մարիա Անիկանովան ամուսնացել է Ռուսաստանի ակադեմիական երիտասարդական թատրոնի դերասան Անդրեյ Սիպինի հետ։ 2010 թվականին դերասանուհին դուստր է ունեցել, ում կոչել են Ագլայա։

## Արվեստ
### Դերեր թատրոնում
* 1996 – «Չորս տող սկսնակի համար» (), Ժան Անույ – *Կոլոմբա*
* 1997 – «Բալենու այգին», Անտոն Չեխով – *Աննա*
* 1997 – «Крутой маршрут», Եվգենի Գինզբուրգ – *Եկատերինա Շիրոկովա*
* 1997 – «Անոմալիա», Ալեքսանդր Գալին – *Ժաննա Կալմիկովա*
* 1998 – «Աստղեր Վաղորդյան երկնքում», Ալեքսանդր Գալին – *Մարիա*
* 2001 – «Балалайкин и К°», Միխայիլ Սալտիկով-Շչեդրին – *Պոլինա*
* 2002 – «Սելեստինա», Նիկոլայ Կոլյադա – *Մելիբեա*

### Ֆիլմագրություն

## Ծանոթագրություններ

## Արտաքին հղումներ
* 
* Մարիա Անիկանովան rusactors.ru կայքում
* Մարիա Անիկանովան ruskino.ru կայքում 

Կատեգորիա:Բորիս Շչուկինի անվան թատերական ինստիտուտի շրջանավարտներ
Կատեգորիա:ԽՍՀՄ սպորտի վարպետներ
Կատեգորիա:Ռուս գեղասահորդներ
Կատեգորիա:Ռուս դերասանուհիներ
Կատեգորիա:Ռուսաստանի Դաշնության վաստակավոր արտիստներ
Երևանի նահանգապետի գրասենյակի շենք

**Երևանի նահանգապետի գրասենյակի շենք**, շենք-հուշարձան Երևանի Կենտրոն վարչական շրջանում՝ Հանրապետության 37 հասցեում։ Ներառված է Երևանի Կենտրոն վարչական շրջանի պատմության և մշակույթի անշարժ հուշարձանների ցանկում՝ որպես հանրապետական նշանակության հուշարձան։

## Պատմություն
Շենքը կառուցվել է  1905 թվականին՝ որպես Երևանի նահանգի նահանգապետի գրասենյակ։ 1905-1917 թթ. այն եղել է Երևանի նահանգապետի պաշտոնական նստավայրն ու բնակարանը։ Նահանգապետն ապրել է այստեղ իր ընտանիքի հետ։ Նահանգապետի գրասենյակից փողոցը ստացել է Գուբեռնսկայա (Նահանգական) անվանումը, իսկ 1991 թ.՝ անկախության վերականգնումից հետո այն վերանվանվել է Հանրապետության փողոց։

1918-1920 թթ. շենքում գործել է Հայաստանի առաջին Հանրապետության նորաստեղծ կառավարությունը։ Այս շենքում են աշխատել առաջին կառավարության բոլոր չորս վարչապետերը՝ Հովհաննես Քաջազնունին, Ալեքսանդր Խատիսյանը, Համո Օհանջանյանը և Սիմոն Վրացյանը։

Սարդարապատի հերոսամարտերի ավարտից հետո հենց այս շենքի երկրորդ հարկի օվալաձև պատշգամբից էր, որ առաջին հանրապետության հիմնադիր Արամ Մանուկյանը հայտարարեց Հայաստանի անկախությունը, ծածանեց հայկական դրոշն ու ընթերցեց Թիֆլիսի Ազգային խորհրդի մայիսի 30-ի հռչակագիրը։

1920 թ. շեմքում գործել է Հեղափոխական կոմիտեն (Հեղկոմը)։

Խորհրդային կարգերի հաստատումից հետո՝ 1922-1924 թթ շենքում որոշ ժամանակ գործել է Խորհրդային Հայաստանի կառավարությունը (կենտրոնական գործադիր կոմիտեն)։ 
Շենքում շուրջ երեք տասնամյակ՝ 1960-1998 թթ. գործել է Սփյուռքահայության հետ մշակութային կապի կոմիտեն։

Շենքում է տեղակայված եղել նաև Սփյուռքահայության կոմիտեի կողմից հրատարակվող «Հայրենիքի ձայն» շաբաթաթերթի խմբագրությունը։

2000 թ. հոկտեմբերի 17-ին Հայաստանի կառավարության թիվ 654 որոշմամբ շենքը Ամերիկայի հայկական համագումարի հետ փոխանակվել է Կառավարության 3-րդ շենքի շարունակությունը հանդիսացող և վերջինիս պատկանող շինության հետ։

## Շենքը
Շենքը կառուցել է Հանրապետության, Տիգրան Մեծ և Մելիք-Ադամյան փողոցների հատվածում։ Կառուցված է սև տուֆից։ Շենքն ունի երկու պատշգամբ՝ մեկը նայում է Հանրապետության փողոցին, մյուսը օվալաձև է և գտնվում է շենքի հենց անկյունում։

Խորհրդային ժամանակաշրջանում շենքի ճարտարապետական ոճը հիմնականում պահպանվել է։ 1980 թ. ավելացվեց շենքի՝ Մելիք-Ադամյան փողոցի կողմի հատվածը։ Սա ճարտարապետական նախագիծ էր, որը նպատակ ուներ վերականգնելու Հին Երևանի քաղաքային միջավայրը։

2006-2010 թթ. շենքը ամբողջությամբ վերակառուցվել է, ավելացվել է վերնահարկը։ Ներկայումս շենքում տեղակայված են Հրայր և Աննա Հովնանյանների հիմնադրամը, Ամերիկայի հայկական համագումարի գրասենյակը, Դեպի Հայք կազմակերպությունը, Արցախբանկն ու «Տաշիր պիցցա» ցանցի պիցերիաների մեկը։

## Պատկերասրահ

1917. Канцелярия губернского управления.jpg|1917
Yerevan 37 Hanrapetutyan str. 02.jpg
Հանրապետության 37 2.JPG
Yerevan 37 Hanrapetutyan str. 03.jpg
Yerevan 37 Hanrapetutyan str. 01.jpg
Yerevan 37 Hanrapetutyan str. 04.jpg
Հանրապետության 37 լապտերները.jpg
Հանրապետության 37.jpg
Հանրապետության 37 շենքը.jpg


## Տես նաև
* Կենտրոն վարչական շրջանի պատմության և մշակույթի անշարժ հուշարձանների ցանկ (Երևան)

## Ծանոթագրություններ

Կատեգորիա:1905 կառուցումն ավարտված շենքեր և կառույցներ
Կատեգորիա:1905 հիմնադրումներ Երևանում
Կատեգորիա:Երևանի շենքեր և կառույցներ
Կատեգորիա:Հին Երևան
Աուդի Q5

**Audi Q5** արտադրում է Աուդի ընկերությունը 2008 թվականի նոյեմբերից, Audi Q5 պրեմիերան տեղի ունեցավ Պեկինի ավտոսրահում 2008 թվականի ապրիլին։

## Տեխնիկական բնութագիրը

Audi Q5 հայտնվել է շուկայում 2008 թվականի աշնանը, ի սկզբանե line շարժիչներ են մեկ բենզինային և երկու դիզելային շարժիչների համար։ 2.0 լ բենզինային շարժիչ վառելիքի անմիջական  տուրբոներ մղումը զարգանում է 211 ձիաուժ և մի մեծ ոլորող մոմենտ ստեղծելու 350 Նմ։ 
The Audi Q5 սահմանված նոր զարգացման ինժեներները Audi - 7-արագությամբ ռոբոտացված փոխանցման տուփ S Tronic, որը նախատեսված է փոխանցել մեծ ոլորող մոմենտ ստեղծելու, մինչև 500 Նմ- ի համար։

## Նկարներ


պատկեր:Audi_Q5_2.0_TDI_Quattro_front_20100328.jpg|Q5 2008
պատկեր:Audi Q5 2.0 TFSI quattro – Heckansicht, 3. Mai 2012, Velbert.jpg|Q5 2008 
պատկեր:Audi Q5 Facelift S line 2.0 TFSI quattro tiptronic Daytonagrau Interieur.JPG|Ներքինը
պատկեր:Audi SQ5 TDI (Facelift) – Frontansicht, 27. April 2014, Düsseldorf.jpg|SQ5
պատկեր:


Կատեգորիա:Աուդի ավտոմոբիլներ
Լիֆֆի

**Լիֆֆի** (իռլ․ An Life, ), գետ Իռլանդիայում, որն անցնում է Դուբլինի կենտրոնով։ Հիմնական վտակներից են Դոդդերը, Պոդդլը և Կամակը։ Գետը թափվում է Դուբլինի ծոց Իռլանդական ծովում։

## Աշխարհագրություն
Լիֆֆի գետը սկզբնավորվում է Կիպպուրի և Տոնդաֆի լեռներից, Վիկլոյի կոմսությունից և անցնում է մոտ 125 կիլոմետր  մինչև Իռլանդական ծով թափվելը՝ անցնելով Վիկլոյի, Կիլդեռի և Դուբլինի կոմսությունները։

Գետի վրա տեղակայված են  երեք հիդրոէլեկտրակայաններ։

## Կիրառում
Այս գետը դեռևս վիկինգների ժամանակ և ներկայումս հանդիսանում է տրանսպորտային փոխադրումների զարկերակ։  Հայտնի բեռնատար նավերը «Lady Patricia» և «Miranda Guinness» մինչև 1990-ականները կիրառվում էին «Գիննես» գարեջուրները գետի միջոցով St. James’s Gate Brewery գործարանից գետի միջոցով տեղափոխելու միջոց։ Ներկա ժամանակներում հիմնական կանոնավոր երթերը իրականանում են փոքր տուրիստական նավերով, որոնք անցնում են Դուբլինի կենտրոնով։

Դուբլինում կան 24 կամուրջներ, որոնք կառուցված են Լիֆֆիի վրա։ Համեմատաբար հայտնի են Դժեմ Դժոյսի,  Օկոննելայի, Սեմյուելա Բեկկետա, Ֆրանկա Շերվինա, Շոնա Խյուտսոնա, Պոլպեննիի կամուրջները։ Գետի գեղատեսիլ մասերը ոգևորում էլ են շատ նկարիչների և գրողների, ինչպես օրինակ Դժեմ Դժոյս-ի մոտ հիմնական պատմվածքների գործողությունները տեղի են ունենում  Դուբլինի մերձափնյա տարածքներում։ Ջոյսի կենսագիր Մայքլ Begnal ասել է. «Ջոյսը կապել է Լիֆֆիի նավահանգիստները վազելու ցանկության հետ»։

700px

## Ծանոթագրություններ

Կատեգորիա:Իռլանդիայի գետեր
Առնոլդ Ալտմյաե

**Առնոլդ Ալտմյաե** (, ), խորհրդային շրջանի էստոնացի դերասան և կինոռեժիսոր, վավերագրական ֆիլմերի հեղինակ։

## Կենսագրություն
Առնոլդ Ալտմյաեն ծնվել է 1974 թվականի հուլիսի 30-ին Էստոնական ԽՍՀ-ի Վենդռա քաղաքում։ 1970-ական թվականների սկզբին Առնոլդը գործունեություն է ծավալել Էստոնիայում, Լատվիայում և Ռուսաստանում՝ «Տալլինֆիլմ»-ում, Ռիգայի կինոստուդիայում և Մոսկվայի Մաքսիմ Գորկու անվան կինոստուդիայում։

Եղել է մի շարք վավերագրական և գիտահանրամատչելի ֆիլմերի կինոռեժիսորը։ Կյանքի վերջին տարիներն անց է կացրել Էստոնական ԽՍՀ-ին պատկանող Սաարեմաա կղզում, ուր և զբաղվել է ձկնորսությամբ։

Մահացել է 1984 թվականի մայիսի 20-ին Տալլինում՝ ընդամենը 49 տարեկան հասակում։

## Ֆիլմագրություն
### Դերասանական աշխատանքներ
* 1971՝ Սպաներ՝ *լատիշ Առնոլդ Անցևիչ, կոմիսար*
* 1976՝ Valge palavik
* 1977՝ Karikakramäng՝ *կաթի ագարակների սեփականատեր*
* 1977՝ Գուշակություն երիցուկի վրա («Տատուիրովկա» նովել)՝ *յուղահար*
* 1983՝ Աուկցիոն
* 1988՝ Գուշակություն խոյի վրա՝ *էպիզոդային կերպար*

### Ռեժիսորական աշխատանքներ
* 1977՝ Քարտուղար / *Sekretärid*
* 1978՝ Ձայնավորներն ու բաղաձայնները էստոներեն լեզվում / *Täishäälikud ja kaashäälikud eesti keeles*
* 1978՝ Թերթաքարերի արդյունահանումն ու մշակումը ԽՍՀՄ-ում / *Põlevkivi kaevandamine ja töötlemine NSV Liidus"*
* 1978՝ Մարե Բալտիկում / *Mare Balticum*
* 1979՝ Ցանկացած համ / *Igale maitsele*
* 1979՝ Մուրմանսկ 198
* 1980՝ Նախագահ / *Esimehed*
* 1980՝ Հունիսյան օրերը Մոսկվայում / *Juunipäevad Moskvas*

## Ծանոթագրություններ

Կատեգորիա:Էստոնացի դերասաններ
Կատեգորիա:Էստոնացի ռեժիսորներ
Գրադսկոյի համայնք

**Գրադսկոյի համայնք** (), երկրորդ մակարդակի վարչատարածքային միավոր Մակեդոնիայի Հանրապետության կենտրոնական հատվածում։ Վարչականորեն մտնում է Վարդարյան ստատիստիկ շրջանի կազմի մեջ։

Վարչական կենտրոնը համարվում է Գրադսկոն, որը նաև համայնքի խոշորագույն բնակավայրերից է։

## Աշխարհագրություն
Գրադսկոյի համայնքը տեղակայված է Բալկանյան թերակղզու վրա՝ Մակեդոնիայի Հանրապետության կենտրոնական հատվածում։ Զբաղեցնում է 236,19 կմ² տարածք։

Վարչական կենտրոնը Գրադսկոն է։ Հյուսիս-արևմուտքում սահմանակից է Վելեսի, արևմուտքում՝ Չաշկայի, հյուսիս-արևելքում՝ Շտիպի, հյուսիսում՝ Լոզովոյի, հարավ-արևելքում՝ Նեգոտինոյի, իսկ հարավում՝ Ռոսոմանի համայնքներին։

Գրադսկոյից բացի վարչական միավորի կազմի մեջ մտնում են նաև 15 գյուղական բնակավայրեր։

## Բնակչություն
Ըստ 2002 թվականի մարդահամարի տվյալների՝ համայնքի բնակչությունը կազմում է 3760 մարդ։ Նույն թվականի մարդահամարի տվյալներով բնակչության ազգային կազմը հետևյալն էր՝
* մակեդոնացիներ` 2924 մարդ (77,77 %)
* բոսնիացիներ՝ 465 մարդ (12,37 %)
* ալբանացիներ` 125 մարդ (3,32 %)
* թուրքեր` 71 մարդ (1,89 %)
* գնչուներ` 127 մարդ (3,38 %)
* սերբեր` 23 մարդ (0,61 %)
* այլ՝ 25 մարդ (0,66 %)

## Տես նաև
* Մակեդոնիայի Հանրապետության վարչական բաժանում
* Վարդարյան շրջան

## Ծանոթագրություններ

Կատեգորիա:Հյուսիսային Մակեդոնիայի համայնքներ
Կատեգորիա:Հյուսիսային Մակեդոնիայի վարչական բաժանում
Դեմիր Կապիայի համայնք

**Դեմիր Կապիայի համայնք** (), երկրորդ մակարդակի վարչատարածքային միավոր Մակեդոնիայի Հանրապետության կենտրոնական հատվածում։ Վարչականորեն մտնում է Վարդարյան ստատիստիկ շրջանի կազմի մեջ։

Վարչական կենտրոնը համարվում է Դեմիր Կապիան, որը նաև համայնքի խոշորագույն բնակավայրերից է։

## Աշխարհագրություն
Դեմիր Կապիայի համայնքը տեղակայված է Բալկանյան թերակղզու վրա՝ Մակեդոնիայի Հանրապետության հարավային հատվածում։ Զբաղեցնում է 311,06 կմ² տարածք։

Վարչական կենտրոնը Դեմիր Կապիան է։ Հյուսիս-արևմուտքում սահմանակից է Նեգոտինոյի, հյուսիս-արևելքում՝ Կոնչեի, արևելքում՝ Վալանդովոյի, հարավ-արևելքում՝ Գևգելիայի, իսկ հարավ-արևմուտքում՝ Կավադարցի համայնքներին։

Դեմիր Կապիայից բացի վարչական միավորի կազմի մեջ մտնում են նաև 14 գյուղական բնակավայրեր։

## Բնակչություն
Ըստ 2002 թվականի մարդահամարի տվյալների՝ համայնքի բնակչությունը կազմում է 4545 մարդ։ Նույն թվականի մարդահամարի տվյալներով բնակչության ազգային կազմը հետևյալն էր՝
* մակեդոնացիներ` 3997 մարդ 
* բոսնիացիներ՝ 1 մարդ 
* ալբանացիներ` 23 մարդ  
* թուրքեր` 344 մարդ 
* գնչուներ` 16 մարդ 
* սերբեր` 132 մարդ 
* այլ՝ 32 մարդ

## Տես նաև
* Մակեդոնիայի Հանրապետության վարչական բաժանում
* Վարդարյան շրջան

## Ծանոթագրություններ

Կատեգորիա:Հյուսիսային Մակեդոնիայի համայնքներ
Կատեգորիա:Հյուսիսային Մակեդոնիայի վարչական բաժանում
Ֆրանսուա Դեբլյու

**Ֆրանսուա Դեբլյու** (, ), շվեյցարացի ֆրանսալեզու արձակագիր, բանաստեղծ։

Ծնվել է 1950 թվականի մարտի 4-ին։ Ավարտել է Լոզանի համալսարանի բանասիրական ֆակուլտետը, որից հետո դասավանդել է նույն համալսարանում։ Այնուհետև դասավանդել է Շամբլանդ գիմնազիայում։

Նրա հրատարակած արձակ ստեղծագործություններից են՝ «Ընդհանուր վայրեր» (1979), «Սխալական օրեր» (1983), «Խառնաշփոթ տոներ» (1989), որոնց համար ստացել է Միշել Դենտանի մրցանակ։ Նա գրել է 1999 թվականին թողարկված «Խաղողագործների տոնի» սցենարը։ Դեբլյուի չափածո հայտնի գործերն են՝ «Ժամանակի աշխատանքը» (1997), «Այցելած գիշերվա բանաստեղծությունը» (1997), ինչպես նաև «Համբերության կերպարները» (1998)։

## Ֆրանսուա Դեբլյուն հայերեն
* Այս բանաստեղծությունը, որ մենք չենք գրի; Մեկնում (XX դարի Շվեյցարիայի ռոմանական արձակ), Ե., «Գարուն», 2002, էջ 163-183։ Թարգմ.՝ Իրինա Հովսեփյան։

## Աղբյուրներ

Կատեգորիա:Շվեյցարացի արձակագիրներ
Կատեգորիա:Շվեյցարացի բանաստեղծներ
Կատեգորիա:Ֆրանսալեզու գրողներ
Պելագոնիսկի շրջան

**Պելագոնիսկի շրջան** (), Մակեդոնիայի Հանրապետության ութ ստատիստիկ շրջաններից մեկը, որը գտնվում է երկրի հարավարևմտյան հատվածում։ Վարչատարածքային միավորը արտաքին սահման ունի Մակեդոնիայի Հանրապետության երկու հարևանների՝ Հունաստանի և Ալբանիայի հետ։

## Աշխարհագրություն
Վարչատարածքային միավորը գտնվում է Բալկանյան թերակղզու վրա՝ Մակեդոնիայի Հանրապետության հարավ-արևմուտքում։ Արևելքում սահմանակից է Մակեդոնիայի Վարդարյան, իսկ արևմուտքում՝ Հարավարարևելյան շրջաններին։

Պելագոնիսկի շրջանն ամբողջ հարավում սահմանակից է Հունաստանի Հանրապետությանը (Մակեդոնիայի երեք շրջաններից մեկն է, որն անմիջականորեն սահման ունի Հունաստանի հետ), իսկ հարավարևմտյան մի փոքր հատվածում սահման ունի նաև Ալբանիայի հետ։

Տարածքի չափով Մակեդոնիայի Հանրապետության խոշորագույն շրջանն է, որ զբաղեցնում է 4723 կմ² տարածք։ Շրջանը բաղկացած է 9 բնակավայրերից, որոնցից խոշորագույններն են Բիտոլան և Պրիլեպը։ Շրջանի վարչական կենտրոնը Բիտոլոն է։

## Բնակչություն
Ըստ 2002 թվականին Մակեդոնիայի Հանրապետությունում անցկացված մարդահամարի տվյալների՝ շրջանի բնակչությունը կազմում է 238 136 մարդ, իսկ բնակչության միջին խտությունը՝ 50,42 մարդ/կմ²։

1994 թվականից ի վեր բնակչությունը աճել է +10.91%-ով։ Բնակչության մեծամասնությունը դավանում է քրիստոնեություն։ Բազմազան է բնակչության էթնիկական կազմը՝
* մակեդոնացիներ` 204,471 մարդ
* բոսնիացիներ՝ 2,380 մարդ
* ալբանացիներ` 11,634 մարդ
* թուրքեր` 7,150 մարդ
* գնչուներ` 7,230 մարդ
* սերբեր` 713 մարդ
* վալախներ՝ 2,307 մարդ
* այլ՝ 2,251 մարդ

## Ծանոթագրություններ

Կատեգորիա:Հյուսիսային Մակեդոնիայի շրջաններ
Իվետ Զ՚Գրագեն

**Իվետ Զ՚Գրագեն** (, ), շվեյցարացի արձակագիր, թարգմանչուհի։

Իվետ Զ՚Գրագենը ծնվել է 1920 թվականի մարտի 31-ին Ժնևում։ Սովորել է հայրենի քաղաքում։ Ուսումը շարունակել է Ֆլորենցիայի համալսարանում, որտեղ ստացել է իտալերենի մասնագետի վկայական։ Նա հաջորդաբար աշխատել է Կարմիր Խաչում, Միջազգային Հանդիպումներում, իսկ 1952 թվականից՝ ռոմանական Շվեյցարիայի ռադիոյում՝ որպես գրական հաղորդումների պատասխանատու։

Իր վեպերում նա նկարագրել է կանանց պայքարը էմանսիպացիայի համար։ 1944 թվականից ի վեր հրատարակել է մի շարք վեպեր, այդ թվում՝ «Կյանքը սպասում էր» (1955) և «Միտիաս Բերգը»։ Գրել է նաև բազմաթիվ պատմվածքներ, որոնցից հատկապես հայտնի է «Լռության տարիները», որտեղ հեղինակը պատմում է Երկրորդ համաշխարհային պատերազմի մասին։

1945 թվականին լույս է տեսել Զ՚Գրագենի «Մողեսը» ժողովածուն՝ կազմված 7 նովելից։

Իվետ Զ՚Գրագենն արժանացել է մի շարք մրցանակների. 1957 թվականին ստացել է Ժնևյան, 1982 թվականին՝ Շիլլերի, իսկ 1951 թվականին՝ Գիլսոնի մրցանակներ և այլ պարգևներ։

## Իվետ Զ՚Գրագենը հայերեն
* Կարմիր դրամապանակը (XX դարի Շվեյցարիայի ռոմանական արձակ), Ե., «Գարուն», 2002, էջ 184։ Թարգմ.՝ Իրինա Հովսեփյան։

## Աղբյուրներ

Կատեգորիա:Շվեյցարացի արձակագիրներ
Կատեգորիա:Ֆրանսալեզու գրողներ
Կատեգորիա:Շվեյցարացի թարգմանիչներ
Կատեգորիա:Իտալերենից ֆրանսերեն թարգմանիչներ
Կատեգորիա:Գերմաներենից ֆրանսերեն թարգմանիչներ
Գյուլիստան (այլ կիրառումներ)

**Գյուլիստան**, կարող է վերաբերել՝

* Գյուլիստան՝ գյուղ Արցախի Հանրապետության Շահումյանի շրջանում (ներկայում գտնվում է Ադրբեջանի զինված ուժերի վերահսկողության ներքո),
* Գյուլիստան՝ գյուղ Ադրբեջանի Հանրապետության կազմում ընդգրկված Նախիջևանի Ինքնավար Հանրապետության Ջուղայի շրջանում,
* Գյուլիստան՝ գյուղ Թուրքիայի Հանրապետության Արդահանի մարզում,
* Գյուլիստանի բերդ՝ բերդ Արցախի Հանրապետության Շահումյանի շրջանում,
* Գյուլիստանի կամուրջ՝ կամուրջ Արցախի Հանրապետության Շահումյանի շրջանի Գյուլիստան գյուղում,
* Գյուլիստանի մելիքական ապարանք՝ իշխանական տուն, Գյուլիստանի մելիքության կենտրոնը, որը գտնվում է Արցախի Հանրապետության Շահումյանի շրջանի Գյուլիստան գյուղում,
* Գյուլիստանի մելիքություն՝ 17-ից 19-րդ դարերում գոյություն ունեցած հայկական մելիքություն (իշխանություն), Արցախի հինգ մելիքություններից մեկը,
* Գյուլիստանի պայմանագիր՝ Ռուսական կայսրության և Պարսկաստանի միջև կնքված պայմանագիր։
:
Հարավարևելյան շրջան (Հյուսիսային Մակեդոնիա)

**Հարավարևելյան շրջան** (), Հյուսիսային Մակեդոնիայի Հանրապետության ութ ստատիստիկ շրջաններից մեկը, որը գտնվում է երկրի հարավարևմտյան հատվածում։ Վարչատարածքային միավորը արտաքին սահման ունի Մակեդոնիայի Հանրապետության երկու հարևանների՝ Հունաստանի և Բուլղարիայի հետ։

## Աշխարհագրություն
Վարչատարածքային միավորը գտնվում է Հյուսիսային Մակեդոնիայի Հանրապետության հարավ-արևելքում։ Հյուսիսում սահմանակցում է Հյուսիսային Մակեդոնիայի Արևելյան, իսկ արևմուտքում՝ Վարդարյան շրջաններին։

Պելագոնիսկի շրջանը ամբողջ հարավում սահմանակից է Հունաստանին (Մակեդոնիայի երեք շրջաններից մեկն է, որ անմիջականորեն հարում է Հունաստանին), իսկ հարավարևմտյան մի փոքր հատվածում սահման ունի նաև Բուլղարիայի հետ։

Տարածքի չափով Հյուսիսային Մակեդոնիայի Հանրապետության խոշորագույն շրջանն է, որ զբաղեցնում է 2735 կմ² տարածք։ Շրջանը բաղկացած է 10 համայնքներից։ Շրջանի կազմում գտնվող խոշորագույն բնակավայրերից են Ստրումիցան և Գևգելիան։ Շրջանի վարչական կենտրոնը Բիտոլոն է։

## Բնակչություն
Ըստ 2002 թվականին Հյուսիսային Մակեդոնիայի Հանրապետությունում անցկացված մարդահամարի տվյալների՝ շրջանի բնակչությունը կազմում է 171 416 մարդ, իսկ բնակչության միջին խտությունը՝ 62,67  մարդ/կմ²։

1994 թվականից ի վեր բնակչությունը աճել է +3.13%-ով։ Բնակչության մեծամասնությունը դավանում է քրիստոնեություն։ Բազմազան է բնակչության էթնիկական կազմը՝
* մակեդոնացիներ` 154,957 մարդ
* թուրքեր`12,661 մարդ
* սերբեր` 1,194 մարդ
* այլ՝ 2,604 մարդ

## Ծանոթագրություններ

Կատեգորիա:Հյուսիսային Մակեդոնիայի շրջաններ
Գլաֆիրա Տարխանովա

**Գլաֆիրա Ալեքսանդրովնա Տարխանովա** (, ), կինոյի և թատրոնի ռուս դերասանուհի։

## Կենսագրություն
Գլաֆիրա Տարխանովան ծնվել է 1983 թվականի նոյեմբերի 9-ին Ռուսաստանի Էլեկտրոստալ քաղաքում։ Ծնողները՝ Ալյոնա Վլադիմիրովնան ու Ալեքսանդր Տարխանովը, եղել են տիկնիկային թատրոնի արտիստներ, աշխատել են Մոսհամերգում։ Խորթ հայրը՝ Միխայիլ Ալեքսեևիչ Լոպատին։ Ունի խորթ քույր՝ Իլարիան, և եղբայր՝ Միրոնը։

Մանկության տարիներին Գլաֆիրա Տարխանովան զբաղվել է սինխրոն լողով, գեղասահքով, երգեցողությամբ, պարերով ու նվագել ջութակ։

2005 թվականին Գլաֆիրա Տարխանովան ավարտել է Մոսկվայի գեղարվեստական ակադեմիական թատրոնի դպրոց-ստուդիայի դերասանական ֆակուլտետը (Կոնստանտին Ռայկինի կուրս)։

Ռուսաստանի «Սատիրիկոն» պետական թատրոնում Գլաֆիրա Տարխանովան սկսել է աշխատել 2002 թվականին։

2008 թվականին դերասանուհին ավարտել է Մոսկվայի պետական համալսարանը՝ ստանալով երկրորդ բարձրագույն կրթությունը (հոգեբան)։

### Անձնական կյանք
Գլաֆիրա Տարխանովան ամուսնացած է Փոքր թատրոնի դերասան Ալեքսեյ Ֆադեևի հետ։ Նրանք ունեն երեք որդի՝ Կոռնեյը (ծնվել է 2008 թվականի փետրվարի 7-ին), Երմոլայը (ծնվել է 2010 թվականի նոյեմբերի 9-ին), Գորդեյը (ծնվել է 2012 թվականի նոյեմբերի 2-ին)։

## Դերեր թատրոնում
* «Դիմակահանդես» – *Նինա*
* «Եկամտաբեր տեղ» – *Պոլինկա*
* «Шантеклер» – *Թիթեռ, Բու*
* «Ай да Пушкин…»
* «Արքա Լիր» – *Կորդելիա*
* «Ռիչարդ III» – *լեդի Աննա*

## Ֆիլմագրություն

## Ծանոթագրություններ

Կատեգորիա:ՄԳԱԹ դպրոց-ստուդիայի շրջանավարտներ
Կատեգորիա:Ռուս դերասանուհիներ
Կատեգորիա:Ռուսաստանի հեռուստատեսության դերասաններ
Մանուկ Մանուկյան (այլ կիրառումներ)

**Մանուկ Մանուկյան** անունը, ազգանունը կրող անձինք՝
* Մանուկ Մանուկյան - հայազգի գիտնական, ում գլխավորությամբ 7 հայեր հրթիռ են արձակել տիեզերք։
* Մանուկ Մանուկյան - հայազգի երաժիշտ։
Смуглянка

**«Смуглянка»** (), ռուսական երգ՝ գրված 1940 թվականին։ Տեքստի հեղինակը ռուս բանաստեղծ Յակով Շվեդովն է, երաժշտության հեղինակը՝ Անատոլի Նովիկովը։

2015 թվականին «Русский репортёр» ամսագրի անցկացրած հարցումների արդյունքներով՝ երգի տեքստը զբաղեցրել է 24-րդ հորիզոնականը Ռուսաստանում ամենամեծ ժողովրդականություն վայելող բանաստեղծական տողերի շարքում, որում ընդգրկված էին ռուսական ու համաշխարհային դասական քնարերգության նմուշներ։

## Պատմություն
Երգը եղել է կոմպոզիտոր Անատոլի Նովիկովի ու բանաստեղծ Յակով Շվեդովի ստեղծած սյուիտի մի մասը, որ նրանք գրել են Կիևի հատուկ ռազմական շրջանի անսամբլի պատվերով։ Երգը նվիրված է Ռուսաստանի քաղաքացիական պատերազմին մասնակցած պարտիզանուհուն, իսկ ողջ սյուիտը նվիրված է Գրիգորի Կոտովսկուն։ Սակայն նախքան Հայրենական մեծ պատերազմը երգը չի կատարվել։ Երգի կլավիրը կորել է, և հեղինակների մոտ մնացել են միայն սևագրերը։ Կոմպոզիտորն այդ երգի մասին հիշել է չորս տարի անց, երբ նրան դիմել է Կարմիր դրոշի անսամբլի գեղարվեստական ղեկավար Ալեքսանդր Ալեքսանդրովը՝ խնդրելով ցույց տալ իր կոլեկտիվի նոր ծրագրի համար նախատեսված երգերը։ Մյուս երգերի շարքում Նովիկովը ներկայացրել է նաև «Смуглянка» երգը, որ վերցրել էր համենայն դեպս։ Հենց այդ երգն էլ հավանել է Ալեքսանդրովն ու անմիջապես սկսել սովորեցնել այն երգչախմբին ու մենակատարներին։

Անսամբլը երգն առաջին անգամ կատարել է Չայկովսկու անվան համերգասրահում 1944 թվականին։ Այն երգել է Կարմիր դրոշի անսամբլի մենակատար Նիկոլայ Ուստինովը, ում շնորհիվ էլ երգը մեծ հաջողություն է ունեցել։ Համերգը հեռարձակվել է ռադիոյով, և արդյունքում այն ունկնդրել են մեծ թվով մարդիկ, այն տարածում է գտել թիկունքում ու ռազմաճակատում։ Երգը, որը վերաբերում է Ռուսաստանի քաղաքացիական պատերազմին, ընդունվել է որպես երգ նրանց մասին, ովքեր Հայրենական մեծ պատերազմի ժամանակ մասնակցել են Մոլդովայի ազատագրմանը։

Հայրենական մեծ պատերազմից հետո «Смуглянка» երգը տարբեր մշակումներով ընդգրկվել է այնպիսի կատարողների երգացանկերում, ինչպիսիք են Իոսիֆ Կոբզոնը, Սոֆյա Ռոտարուն, Նադեժդա Չեպրագան, *Zdob şi Zdub* և այլք։ Երգը հնչել է «Մարտի են գնում միայն „ծերուկները“» (, 1973) ֆիլմում. ըստ սյուժեի՝ ֆիլմի գլխավոր հերոսներից մեկը՝ երիտասարդ օդաչուն, այդ երգը կատարում է իր էսկադրիլիայի անդամների համար և ստանում  «Սմուգլյանկա» մականունը։ Երգը հնչում է նաև «Ազատության զինվորները» կինոշարքի չորրորդ մասում (1977 թվական), որտեղ այն կատարվում է Յասկո-Քիշնևի գործողությունից առաջ կազմակերպված համերգում։ Մենակատարուհու դերում հանդես է գալիս Վալենտինա Տոլկունովան։ 1975 թվականին երգը Միկի Եվրեմովիչի ու Սոֆյա Ռոտարուի կատարմամբ դարձել է «Песня-75» փառատոնի մրցանակակիր (այն հազվադեպ դեպքերից մեկը, երբ երգը կրկնվել է երկրորդ անգամ)։

## Ծանոթագրություններ

## Արտաքին հղումներ
* Гитарные аккорды, ноты и версии песни в исполнении разных певцов
* «Смуглянка» в исполнении Надежды Чепраги
* «Смуглянка» в исполнении Вики Цыгановой и детского хора "Пионерия" в сопровождении оркестра русских народных инструментов "Душа России"  Российской академии музыки им. Гнесиных

Կատեգորիա:Ռուսերեն երգեր
Կատեգորիա:1940 երգեր
Կատեգորիա:Խորհրդային երգեր
Յադվիգա Սմոսարսկա

**Յադվիգա Սմոսարսկա** (, ), լեհ դերասանուհի։ 1919-1937 թվականներին նկարահանվել է շուրջ 25 ֆիլմերում։

## Կենսագրություն
Յադվիգա Սմոսարսկան ծնվել է 1898 թվականին Վարշավայում։ Ավարտել է Վարշավայի մասնավոր գիշերօթիկ դպրոցը։ Առաջին անգամ բեմ է բարձրացել 1916 թվականին մայրաքաղաքային թատրոնում, Զիգմունտ Կրասինսկու «Ոչ աստվածային կատակերգություն» դրամայում՝ հանդես գալով առաջին տիկնոջ դերում։ Անցել է դերասանական վարպետության մասնավոր դասեր, այնուհետև սովորել է Վարշավայի դրամատիկական դպրոցում, որն ավարտել է 1920 թվականին։ Մինչև Երկրորդ համաշխարհային պատերազմը հանդես է եկել Վարշավայի տարբեր թատրոններում (Rozmaitości - 1920-1923, Polski և Mały - 1924, Letni - 1927, Narodowy, Nowy, Letni և Polski - 1928-1939): Վարշավայի բեմերում խաղացել է 40 թատերական ներկայացումներում։

1919 թվականին Ստանիսլավ Պշիբևսկուի պիեսի հիման վրա նկարահանված «Հանուն երջանկության» (լեհերեն՝ Dla szczęścia) ֆիլմում խաղացել է իր առաջին դերը։

Պատերազմի սկսվելուց հետո Սմոսարսկան տեղափոխվել է Լիտվա, ապա՝ Միացյալ Նահանգներ, որտեղ լեհ ներգաղթյալների շրջանում զբաղվել է սոցիալական աշխատանքով, 1974 թվականին կազմակերպել է «Վտարանդի լեհ դերասանների օգնության կոմիտեն», 1944 թվականի գարնանը խաղացել է Նյու Յորքի լեհական թատրոնում։

Հետպատերազմյան ժամանակահատվածում Սմոսարսկան եղել է Լեհաստանի դերասանների լիգայի կազմակերպիչներից մեկը։ 1945 թվականից հետո բազմիցս մեկնել է հայրենիք, 1970 թվականին վերադարձել է Լեհաստան և բնակություն հաստատել Վարշավայում։

Մահացել է 1971 թվականին։ Թաղված է Վարշավայի Պովոնզկի գերեզմանատանը։

## Ֆիլմեր

## Գրականություն
* «Polski Słownik Biograficzny» t. 39. s. 346-350.

## Ծանոթագրություններ

## Արտաքին հղումներ
* Jadwiga Smosarska

Կատեգորիա:Լեհ դերասանուհիներ
Կատեգորիա:Թատրոնի դերասանուհիներ
Звезда по имени Солнце

**«Звезда по имени Солнце»** (թարգմանաբար՝ «Արև անունով աստղը»), ռուսական «Կինո» խմբի երգը նրա համանուն ալբոմից, որ թողարկվել է 1989 թվականին։

## Պատմություն
«Звезда по имени Солнце» երգը հնչում է ռեժիսոր Ռաշիդ Նուգմանովի «Ասեղ» ֆիլմում (1988)։ Այն գրվել է Վիկտոր Ցոյի կողմից Ղազախստանում ֆիլմի նկարահանման ժամանակ. Ռաշիդ Նուգմանովն ասել է, որ երգը գրվել է իր կիթառով Ալմա Աթայում գտնվող իր տանը։

Երգի տեքստի ու երաժշտության հեղինակը Վիկտոր Ցոյն է, ով էլ կատարում է այն ալբոմում։

«Звезда по имени Солнце» երգը «Կինո» խմբի՝ ամենամեծ ժողովրդականություն վայելող երգերից է, որ ներկայում էլ կատարվում է տարբեր երգիչների կողմից, շարունակում է հնչել ռադիոյում։

Աբոմի համար երգի ձայնագրմանը մասնակցել են՝ 
* Վիկտոր Ցոյ – վոկալ, կիթառ,
* Յուրի Կասպարյան – կիթառ
* Իգոր Տիխոմիրով – բաս կիթառ
* Գեորգի Գուրյանով – «Yamaha RX-5» դրամ-մեքենայի ծրագրավորում։

Երգն զբաղեցրել է քսաներորդ տեղը 20-րդ դարի հարյուր լավագույն երգերի հիթ-շքերթում, որ կազմել է «Наше радио»-ն։

## Քավեր տարբերակներ
Վյաչեսլավ Բուտուսովը ձայնագրել է երգը «Կինո» խմբի «КИНОпробы» տրիբյուտ-ալբոմի համար, որ թողարկվել է 2000 թվականին։ Քավեր տարբերակը ներառված է ալբոմի երկրորդ մասում։ Դրանից հետո Վիկտոր Բուտուսովը «Ю-Питер» խմբի հետ կատարել է երգը համերգների ընթացքում։ Այն ներառվել է խմբի «Имя звезд» համերգային ծրագրում։

«Brazzaville» խումբը ձայնագրել է «Звезда по имени Солнце» երգի անգլիալեզու քավեր տարբերակը՝ «Star Called Sun» վերնագրով, իր «East L.A. Breeze» ալբոմի համար (2006): Անգլիալեզու տարբերակի տեքստում խոսվում է խմբի մենակատար Դևիդ Բրաունի մոր մահվան մասին. Վիկտոր Ցոյի գրած երգից վերցված է միայն վերնագիրը

Near a star, called sun,
It was there that my mom came undone
Sounds of a summer parade
90.5 in the shade

Երգի ուդմուրտերեն տարբերակը կատարվում է «Бурановские бабушки» խմբի կողմից. երգն ուդմուրտերեն թարգմանել է Պրասկովյա Ֆեոդորովան։

«Звезду по имени Солнце» երգի քավեր տարբերակները կատարել են նաև «Инспектор» խումբը, Գուդրիդ Հանսդոտիրը, Մառան, Նատալին, «Рыбин-band», «St1m» և Տուրեցկու երգչախումբը։

## Ֆիլմեր
Երգը հնչում է հետևյալ ֆիլմերում՝
* «Ասեղ» (1988)
* «Марш-бросок» (2003)

## Ծանոթագրություններ

## Արտաքին հղումներ
* 

Կատեգորիա:1989 երգեր
Կատեգորիա:Խորհրդային երգեր
Կատեգորիա:Ռուսերեն երգեր
Hotel Room Service

«**Hotel Room Service**» ամերիկացի ռեփեր Պիտբուլի երգը, թողարկված որպես *[[Rebelution]]* ալբոմի երրորդ սինգլ։ Ստեղծագործության մեջ կան սեմփլներ Nightcrawlers խմբի «Push the Feeling On» երգից և «Rapper’s Delight» խմբի The Sugarhill Gang երգից։ iTunes-ում և մեյնսթրիմային ռադիոկայաններում երգի թողարկումը կայացել է 2009 թվականի հունիսի 16-ին։ Երգը կարողացել է հասնել 8-րդ հորիզոնականի ''Billboard'' Hot 100 հիթ-շքերթում, դրանով իսկ կրկնելով «I Know You Want Me (Calle Ocho)» երգի հայտնվելը Թոփ-10-ում։

Երգի տեքստում կա հղում հաջորդ երգերին՝ T.I.-ի «Whatever You Like» երգին, Jay-Z-ի «I Just Wanna Love U (Give It 2 Me)» երգին, The Notorious B.I.G.-ի «Nasty Girl» երգին, Sugarhill Gang-ի «Rapper's Delight» երգին։ 2009 թվականի սեպտեմբերի 16-ին թողարկվել է պաշտոնական ռեմիքսը, որում մասնակցություն է ունեցել The Pussycat Dolls-ի մենակատար Նիկոլ Շերզինգերը։

## Հիթ-շքերթներ

### Տարեկան հիթ-շքերթներ
#### 2009 թվական

#### 2010 թվականի հիթ-շքերթներ

## Ծանոթագրություններ

Կատեգորիա:Պիտբուլի երգեր
9nine

**9nine** («Նայն»), ճապոնական կանացի իդոլ խումբ։

2005 թվականին` երբ խումբը ստեղծվեց, այն բաղկացած էր 9 անդամից (անվանումը այդտեղից է ծագել)։

2010 թվականին խումբը սկսել է համագործակցել SME Records լեյբլի հետ,  որը պատկանում էր Sony Music Entertainment Japan ին, և կարողացավ երաժշտական ասպարեզում բարձր դիրք գրավել։ Խումբը փոխել է ոճը դեպի ավելի պարային՝ դառնալով տիպիկ իդոլ խումբ։

2012 թվականին իրենց «Shoujo Traveller» սինգլով աղջիկները շաբաթվա ԹՈՓ տասնյակի մեջ ընգրկվեցին, որպես ամենաշատ վաճառված սինգլ։ Հետագայում *9nine* խմբի ալբոմը նույնպես դեբյուտեց ԹՈՓ 10 ում։

## Կազմ
* Ուկի Սատակե, (, Satake Uki), ծնվել է 1992 թվականի մարտի 8-ին՝ հիմնական վոկալ
* Սայակա Նիսիվակի, (, Nishiwaki Sayak), ծնվել է 1992 թվականի սեպտեմբերի 30-ին՝ հիմնական վոկալ, երկրորդ սերտի լիդեր
* Կանաե Յոսիի, (,Yoshii Kanae), ծնվել է 1993 թվականի ապրիլի 8-ին, (խմբին միացել է 2010 թվականի սեպտեմբերին) ՝ հիմնական վոկալ
* Ումիկա Կավասիմա, (, Kawashima Umika), ծնվել է 1994 թվականի մարտի 3-ին, (խմբին միացել է 2007 թվականի հունվարին)՝ հաղորդավար
* Հիրոնա Մուրատա, (,Murata Hirona), ծնվել է 1996 թվականի դեկտեմբերի 29-ին, (խմբին միացել է 2010 թվականի սեպտեմբերին, Կանե Յոսիի հետ միասին)՝ հիմնական վոկալ

 Սայակա Նիսովակի՝ Այակա Նիսիվակիի կրտսեր քույերը, Perfume խմբի անդամ

### Նախկին անդամները
* Աձուսա Մացուձավա, (, Matsuzawa Azusa), ծնվել է 1992 թվականի ապրիլի 15-ին, (խմբից հեռացել է 2007 թվականի հունվարին)
* Միվակո Վագացումա, (, Wagatsuma Miwako), ծնվել է 1991 թվականի փետրվարի 11-ին, (խմբից հեռացել է 2007 թվականի հունվարին)
* Ռուբկի Կատո, (, Katō Rubi), ծնվել է 1990 թվականի հուլիսի 24-ին (խմբից հեռացել է 2007 թվականի դեկտեմբերին)
* Մարիե Ասիդա (, Ashida Marie), ծնվել է 1990 թվականի դեկտեմբերի 23-ին՝ առաջին սերնդի լիդեր (խմբից հեռացել է 2009 թվականի մարտի 31-ին)
* Մաի Յոսիդա (, Yoshida Mai), ծնվել է 1990 թվականի հոկտեմբերի 30-ին (խմբից հեռացել է 2009 թվականի մարտի 31-ին)
* Միդորի Յամաոկա (, Yamaoka Midori), ծնվել է 1990 թվականի նոյեմբերի 25-ին (խմբից հեռացել է 2009 թվականի մարտի 31-ին)
* Մադոկա Սիմօգակի ( Shimogaki Madoka), ծնվել է 1991 թվականի դեկտեմբերի 15-ին, (խմբին միացել է Ումիկ Կավասիմի հետ միասն, 2007 թվականի հունվարին։  2010 թվականի օգոստոսի 31-ին լքել է խումբը)
* Մոե Միուրա (, Miura Moe), ծնվել է 1992 թվականի դեկտեմբերի 16-ին  (խմբից հեռացել է 2010 թվականի օգոստոսի 31-ին)

## Սկավառակագրություն
### Սինգլներ

#### CD-սինգլներ

#### Թվային սինգլներ

### Ալբոմներ

### DVD

## Տեսագրություն
### Տեսահոլովակներ

## Ծանոթագրություններ

## Արտաքին հղումներ
* 
* Պաշտոնական՝ GREE-blog
* Պաշտոնական ֆան-ակումբը 
* Պաշտոնական էջը Sony Music կայքում
* Պաշտոնական էջը Oricon կայքում
* Պաշտոնական էջը Victor Entertainment կայքում
* LesPros Entertainment
*  (Ալիքը անհասանելի է Ճապոնիայի սահմաններից դուրս գտնվողների համար)

Կատեգորիա:2005 հիմնադրված երաժշտական խմբեր
Կատեգորիա:Երաժիշտներ այբբենական կարգով
Կատեգորիա:Երաժշտական խմբեր այբբենական կարգով
Ջինդեր Մահալ

**Յուվրաժ (Ռաժ) Սինգհ Դհեսի** (, , ), հնդկական արմատներով կանադացի պրոֆեսիոնալ ըմբշամարտիկ (ռեստլեր)։ Հանդես է գալիս «WWE» կազմակերպության «SmackDown» ապրանքանիշում՝ **Ջինդեր Մահալ** (*Jinder Mahal*) ռինգային անվամբ։ Հանդիսանում է գործող WWE չեմպիոնը։

«WWE»-ում անցկացրած առաջին ժամանակահատվածում (2010–2014) կարճատև ելույթներ է ունեցել իր քեյֆեբային (սցենարային) աներձագ Մեծ Քալիի հետ, ինչից հետո միմիայն օգտագործվել է որպես ջոբեր՝ ձևավորելով «3MB» խմբավորումը Հիթ Սլեյտերի և Դրյու Մակինթայերի հետ։ 2014 թվականին «WWE»-ից հեռացվելուց հետո, Մահալը երկու տարի անցկացնում է անկախ առաջնություններում, որից հետո վերադառնում է «WWE»: Ֆիզիկական վիճակը մեծապես բարելավելուց հետո, «Ռեսլմանիա 33»-ից հետո Մահալը մարզական կարիերայում մեծ խթանում է ստանում, որն ի վերջո հանգուցալուծվում է 2017 թվականի մայիսին, երբ «Backlash» շոուի ժամանակ նրան հաջողվում է պարտության մատնել Ռենդի Օրտոնին և տիրել WWE չեմպիոնական գոտուն։ Սույն հաղթանակով Մահալը դարձավ կազմակերպության պատմության 50-րդ WWE չեմպիոնը և տվյալ տիտղոսի առաջին հնդիկ կրողը։

## Ծանոթագրություններ

## Արտաքին հղումներ

* Էջը WWE.com կայքում
* Մարտերի ցանկը Ռեստլինգի համացանցային բազայում

Կատեգորիա:Կանադացի պրոֆեսիոնալ ըմբշամարտիկներ
Կատեգորիա:Հնդիկ պրոֆեսիոնալ ըմբշամարտիկներ
Ձկնորսի մատանի

մինի|160x160փքս|Ձկնորսի մատանին
**Ձկնորսի մատանին** (, նաև կոչվում է *պապական մատանի, հայրապետական մատանի* և *սուրբ Պետրոսի մատանի)*, Հռոմի պապերի հանդերձանքի մի մասը տիարայի հետ միասին։

Պապական մատանին կոչված է հիշեցնելու այն մասին, որ պապը Պետրոս առաքյալի ժառանգորդն է, ով նաև ձկնորս էր։ Մատանու վրա Պետրոսը պատկերված է նավակից ձկնորսական ցանցերը նետելիս։ Խորհրդանշական իմաստը փոխվում է Քրիստոսի այն բառերով, որ իր աշակերտները կդառնան մարդկային հոգիների որսորդներ։

Մատանին առաջին անգամ հիշատակվել է Կղեմես IV-ի իր եղբորորդուն ուղղված նամակում (1265)։ Միջնադարյան ժամանակներից պահպանվում է ավանդույթը, ըստ որի պապի յուրաքանչյուր այցելու պետք է շուրթերով հպվի մատանուն՝ ի նշան նրա կամքին հնազանդության։ Մինչև 1842 թվականը մատանին օգտագործվել է նաև որպես կնիք պապական նամակների մասնավոր բնույթը հաստատելու համար։

Նորընտիր պապի համար պատրաստվում է նոր մատանի, որպես կանոն, ոսկե, որի վրա փորագրվում է նրա անունը։ Պապի մահվանից կամ հրաժարականից հետո կամերլենգոն այլ կարդինալների ներկայությամբ ոչնչացնում է մատանին՝ նոր պապի ընտրությունների շրջանում փաստաթղթերի կեղծումից խուսափելու նպատակով։

Նոր մատանի նոր քահանայապետին մատուցում է թագադրման կամ գահակալության ժամանակ Կարդինալների կոլեգիայի դեկանը։

Նորընտիր Ֆրանցիսկոս պապի խնդրանքով, տնտեսման նկատառումներից ելնելով, նրա մատանին պատրաստված է ոսկեզօծ արծաթից։

## Ծանոթագրություններ

## Արտաքին հղումներ
* *Maurice M. Hassett* Ring of the Fisherman // Catholic Encyclopedia (1913)

Կատեգորիա:Պապություն
Կատեգորիա:Մատանիներ
Կատեգորիա:Քրիստոնեական մասունքներ
Լա Լիգա 1952-53

**[[Լա Լիգա]] 1952-1953՝** հերթական 22-րդ մրցաշրջանը, որը սկսվել է 1952 թվականի սեպտեմբերի 14-ին և ավարտվել 1953 թվականի մայիսի 3-ին։ Մրցաշրջանի արդյունքում հաղթել է Բարսելոնան, ինչը նրա վեցերորդ չեմպիոնությունն էր։

## Ակումբների տեղագրություն

## Եզրափակիչ աղյուսակ

### Դիրքային փոփոխություն

  


## Գլխավոր ռմբարկուներ

## Արտաքին հղումներ
*LFP վեբկայք

Կատեգորիա:Լա Լիգայի մրցաշրջաններ
Կատեգորիա:1952 ֆուտբոլում
Կատեգորիա:1953 ֆուտբոլում
Վիուլեն Այվազյան

**Վիուլեն Այվազյան** (), հայազգի ֆուտբոլիստ, «Շիրակ», Լատվիայի «Վենտսպիլս» և Բելարուսի «Դնեպր» ֆուտբոլային ակումբների հարձակվող։ Հանդես է եկել Հայաստանի մինչև 17, 19 և 21 տարեկանների հավաքականներում:։

## Ակումբային կարիերա
Վիուլեն Այվազյանը ծնվել է Գյումրի քաղաքում, ֆուտբոլային ընտանիքում։ Նրա հայրը և պապը ժամանակին նույնպես եղել են ֆուտբոլիստներ։ Դեռևս պատանի տարիքից Վիուլենը տեղափոխվել է Երևան, տեղի «Փյունիկ» ֆուսբոլային մարզադպրոց։ Ֆուտբոլային այդ դպրոցը Վիուլենի համար դարձավ ակադեմիա, որտեղ նա նվաճեց շատ մեդալներ, այդ թվում նաև Հայաստանի գավաթը՝ եզրափակչում հաղթելով Շիրակին։ Դեբյուտային խաղը բարձրագույն խմբում տեղի ունեցավ 2012 թվականի մայիսի 5-ին՝ 17 տարեկան հասակում, Երևանի «Արարատ»֊ի դեմ խաղում։ 74֊րդ րոպեին փոխարինման դուրս գալով Ղուկաս Պողոսյանի փոխարեն, և 8 րոպե անց դարձավ գոլի հեղինակ՝ թիմին պարգևելով շատ կարեվոր հաղթանակ՝ 2:3 հաշվով։ Իր առաջին իսկ մրցաշրջանում խփած 13 գնդակով դարձավ Հայաստանի առաջնության լավագույն ռմբարկուներից մեկը։ Հատկանշական է, որ երիտասարդ տարիքում արդեն իսպանական El Cazador De Talentos պարբերականը իր կայքում հիշատակել էր մեր ֆուտբոլիստին, նրա խաղաոճը նմանեցնելով բրազիլացի լեգենդար հարձակվող Ռոնալդոյի խաղաոճին։ Այվազյանը Եվրոպա լիգայի 2013-14 թ. խաղարկությունում դառնալով 3 գոլի հեղինակ ՆՀՀ Մակեդոնիան ներկայացնող «Տետեքս»-ի և Լիտվայի բազմակի չեմպիոն «Ժալգիրիս»-ի դարպասը դարձավ ԵԼ-ում գոլ հեղինակած Հայաստանի պատմության ամենաերիտասարդ ֆուտբոլիստներից մեկը և ընդգրկվեց լավագույն ռմբարկուների ցանկում։ 2017 թ.-ին տեղափոխվեց լատվիական «Վենտսպիլս», այնուհետեվ հանդես եկավ Բելարուսի «Դնեպր Մոգիլեվ» ակումբում։

## Կարիերան ազգային հավաքականում
Այվազյանը իր ելույթները սկսել է Հայաստանի պատանեկան հավաքականում։ Դեբյուտային խաղը տեղի է ունեցել 2011 թվականի օգոստոսի 26-ին «Ռուսաստան»-ի Մ-17 տարեկանների հավաքականի դեմ պաղում, որտեղ հայերը ոչ-ոքի ավարտեցին խաղը՝1:1 հաշվով, իսկ ինքը՝ Այվազյանը, դարձավ միակ գոլի հեղինակը։ 2012 թ. օգոստոսի 16-ին նա դեբյուտեց արդեն Հայաստանի երիտասարդական հավաքականում՝ Քարդիֆում տեղի ունեցաց խաղում, «Ուելս»-ի հավաքականի դեմ, որտեղ մեր ընտրանին 0:1 հաշվով հաղթանակ տոնեց, իսկ Այվազյանը աչքի ընկավ վաստակած 11 մետրանոց հարվածով։

## Վիճակագրություն

## Ծանոթագրություններ

## Արտաքին հղումներ
* Профиль на официальном сайте ФФА 
* Профиль на footballdatabase.eu 
* 

Կատեգորիա:Գյումրեցիներ
Կատեգորիա:Գյումրի քաղաքում ծնվածներ
Կատեգորիա:Հայ ֆուտբոլիստներ
Կատեգորիա:Շիրակի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Փյունիկի ֆուտբոլիստներ
Պաուլինա Վիլկոնսկա

**Պաուլինա Վիլկոնսկա** (, ), լեհ վիպասան, խմբագիր, օրագրերի հեղինակ։

## Կենսագրություն
Պաուլինա Վիլկոնսկան ծնվել է Սվաժենձում 1815 թվականին՝ Ռեգինա Զադոլսկիչի և Կառոլ Լաուցի ընտանիքում։ Սովորել է Պոզնանում։ 1832 թվականին ամուսնացել է Ավգուստ Վիլկոնսկիի հետ։ 1840-1851 թվականներին ղեկավարել է Վարշավայի գրական սրահը։ 1851 թվականին Ռուսական օկուպացիայի վտարումից հետո զույգը հեռացել է Վարշավայից և հաստատվել Մեծ Լեհաստանում։ 1852 թվականին Վիլկոնսկան այրիացել է և շարունակել է ստեղծագործել։

Արձակ ստեղծագործությունների առաջին հատորը՝ «Գյուղ և քաղաք», Վիլկոնսկան հրատարակել է 1841 թվականին, այնուհետև հրատարակել է այլ գեղարվեստական ստեղծագործություններ և հուշագրություններ 1871 և 1875 թվականներին։ Նրա հուշագրություններն արտացոլում են Վարշավայի ինտելեկտուալ և քաղաքական կյանքը։ Վլադիսլավ Սիրկոմլյան նշել է, որ իր «Margier» բանաստեղծությունները ստեղծել է ոգեշնչվելով Վիլկոնսկայից։

Պաուլինա Վիլկոնսկան մահացել է Պոզնանում։

## Երկեր
* Wies i miasto. 1841
* Poranki i wieczory. 1847
* Powiesci. 1859
* Moje wspomnienia o zyciu towarzyskim w Warszawie. 1871
* Moje wspomnienia o zyciu towarzyskim na prowincji w Kongresówce. 1875
* Pisma. 1858–1869

## Մատենագիտություն
* Halina Gacowa: Wilkońska Paulina. W: Dawni pisarze polscy od początków piśmiennictwa do Młodej Polski. Przewodnik biograficzny i bibliograficzny. T. V: U–Ż, uzupełnienia, indeksy (koordynacja całości Roman Loth). Warszawa: 2004, s. 54–56.
* Alina Witkowska, Ryszard Przybylski: Romantyzm. Wyd. VIII - 3 dodruk. Warszawa: Wydawnictwo Naukowe PWN, 2009, s. 676, seria: Wielka Historia Literatury Polskiej. ISBN 978-83-01-13848-6.

## Ծանոթագրություններ

Կատեգորիա:Լեհ գրողներ
Կատեգորիա:Լեհ խմբագիրներ
Սեր (ֆիլմ, 1991)

**«Սեր»** (), ռուսական խորհրդային գեղարվեստական ֆիլմ՝ նկարահանված Վալերի Տոդորովսկու կողմից 1991 թվականին։

## Սյուժե
Վադիմն ու Սաշան ընկերներ են, սովորում են բուհում և փորձում են գտնել իրենց սերը։ Վադիմը՝ հանդուգն կնամոլ է, իսկ Սաշան՝ պարզամիտ ու անփորձ։ Երեկույթներից մեկի ժամանակ նրանք երկուսն էլ ծանոթանում են աղջիկների հետ։ Մարինան, որ գեներալի թոռնուհի է, տատի հետ միասին ապրում է Մոսկվայի կենտրոնում՝ մեծ բնակարանում, որտեղ էլ տեղի են ունենում նրա հանդիպումները Վադիմի հետ։ Իսկ Սաշան սիրահարվում է Մաշային, ով հրեա է։ Եթե արդյունքում Վադիմն ամուսնանում է Մարինայի հետ, ապա Սաշան բաժանվում է իր սիրելիից. Մաշան որոշում է ծնողների ու տատի հետ մեկնել Իսրայել։

## Դերերում
* Եվգենի Միրոնով – *Սաշա*
* Նատալյա Պետրովա – *Մաշա*
* Դմիտրի Մարյանով – *Վադիմ*
* Տատյանա Սկորոխոդովա – *Մարինա*
* Նատալյա Վիլկինա – *Իրինա Եվգենևնա, Մաշայի մայրը*
* Վիա Արտմանե – *Մարինայի տատը*
* Իննա Սլոբոդսկայա – *Ռևեկա Սամոյլովնա, Մաշայի տատը*
* Լև Դուրով – *Սաշայի հայրը*
* Անատոլի Պոպոլզուխին – *Միխայիլ Միխայլովիչ, Մաշայի հայրը*
* Ռաիսա Ռյազանովա – *Սաշայի մայրը*
* Վերա Վորոնկովա – *էպիզոդ*

## Մրցանակներ
* 1991 թվական – Կինոմամուլի մրցանակ տարվա կինոոճը որոշող ֆիլմի համար (Վալերի Տոդորովսկի)
* 1992 թվական – «Կինոտավր» փառատոնի «Կինո բոլորի համար» մրցույթի մրցանակ տղամարդու լավագույն դերակատարման համար (Եվգենի Միրոնով)
* 1992 թվական – «Созвездие» կինոփառատոնի մրցանակ տղամարդու գլխավոր դերի լավագույն կատարման համար (Եվգենի Միրոնով)
* 1992 թվական – «Созвездие» կինոփառատոնի մրցանակ դերասանների հետ ռեժիսորի լավագույն աշխատանքի համար (Վալերի Տոդորովսկի)
* 1992 թվական – Ժնևի «Վաղվա օրվա աստղը» միջազգային կինոփառատոնի գրան պրի (Եվգենի Միրոնով)
* 1992 թվական – Մոնպելեի միջազգային կինոփառատոնի մրցանակ կնոջ լավագույն դերակատարման համար (Նատալյա Պետրովա)
* 1992 թվական – Գետցի մրցանակ Չիկագոյի միջազգային կինոփառատոնում (Վալերի Տոդորովսկի)
* 1992 թվական – Կինոմամուլի մրցանակ տարվա լավագույն դերասանին (Եվգենի Միրոնով)

## Ծանոթագրություններ

## Արտաքին հղումներ
* Եվգենի Միրոնովի պաշտոնական կայք
* Կինոսցենարի ամբողջական տեքստը  («Киносценарий» ամսագրից, № 2/1992 թվական)
* The Internet Movie Database 

Կատեգորիա:1990-ականների ռուսերեն ֆիլմեր
Կատեգորիա:1991 ֆիլմեր
Կատեգորիա:Խորհրդային մելոդրամա ֆիլմեր
Կատեգորիա:Խորհրդային ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Կատեգորիա:Ռուսական մելոդրամա ֆիլմեր
Կատեգորիա:Վալերի Տոդորովսկու ֆիլմեր
Թամմին Պամելա Սուրսոկ

**Թամմին Պամելա Սուրսոկ** (, ), հարավաֆրիկացի և ավտրալացի դերասանուհի և երգչուհի։

## Կենսագրություն
Թամմին Պամելա Սուրսոկը ծնվել է 1983 թվականի օգոստոսի 19-ին Յոհաննեսբուրգում։ Փոքր տարիքում ընտանիքով տեղափոխվել է Ավստրալիա։ Վեց տարեկանում սկսել է զբաղվել պարով։ Ավարտել է «Trinity Speech and Drama college»-ն Անգլիայում, ինչպես նաև` Սիդնեյի երիտասարդական երաժշտական թատրոնը։ Ֆիլմի նկարահանումների ընթացքում  առաջ է տանում նաև փոփ-երգչուհու գործունեությունը։
2000 թվականին Թամմինն առաջնախաղ է ունեցել հեռուստատեսությունում` խաղալով «Տանը և ճանապարհին» սերիալում, որտեղ նկարահանվել է մինչև 2004 թվականը.

## Անձնական կյանք
2011 թվականի օգոստոսի 24-ից Թամմինն ամուսնացած է դերասան, ռեժիսոր և պրոդյուսեր Շոն ՄակԷվենի հետ։ Ամուսիններն ունեն աղջիկ` Ֆինիքս Էմմանուել ՄակԷվեն (ծնվ.08.10.2013):
2009 թվականից նա ապրում է Ավստրալիայի Հարավային Ուելսի Սուրբ Այվս քաղաքում։

## Ֆիլմագրություն

## Սկավառակներ
* «Whatever Will Be» (2005, Sony BMG)
* EP «Love Struck» (2011, Reprise)

## Ծանոթագրություններ

## Արտաքին աղբյուրներ
* Թամմին Սուրսոկը  Internet Movie Database կայքում
* Թամմին Սուրսոկը Թվիթերում
* Թամմին Սուրսոկն Ինսթագրամում
* Թամմին Սուրսոկին նվիրված կայք

Կատեգորիա:Հարավաֆրիկացի դերասաններ
Կատեգորիա:Ավստրալիացի երգչուհիներ
Կատեգորիա:Ավստրալիացի դերասանուհիներ
Կատեգորիա:Ավստրալիացի կինոդերասանուհիներ
Կատեգորիա:21-րդ դարի երգչուհիներ
Կատեգորիա:21-րդ դարի ամերիկացի երգչուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:21-րդ դարի ամերիկացի դերասանուհիներ
Մաթիլդա (ֆիլմ, 1996)

**Մաթիլդա** (), կինոֆիլմ, Դենի Դե Վիտոյի ընտանեկան դիտման կոմեդիա, նկարահանվել է Ռոալդա Դալի նույնանուն գրքի հիման վրա։ Ֆիլմի կարգախոսն է` «Somewhere inside all of us is the power to change the world» («Մենք բոլորս աշխարհը փոխելու հնարավորություն ունենք»)։ Առաջնախաղը կայացել է 1996 թվականի հուլիսի 28-ին։ ՄՌԱԱ-ի ռեյտինգում խորհուրդ է տրվում դիտել ծնողների հետ։

## Սյուժե
Այս պատմությունը Մաթիլդա անունով մի հանճարեղ երեխայի մասին է։ Նա ոչ ոքի պետք չէր և դաստիարակվում էր ինքնուրույն։ Աղջկա մայրը (Ռեա Պառլման) տնային տնտեսուհի է, ով ամբողջ օրը այնքան զբաղված էր հեռուստացույց դիտելով, վիճակախաղերով և այլ «կարևոր» գործերով, որ մոռացել էր իր աղջկա մասին։ Հայրը (Դեննի Դե Վիտո) վաճառում է հին մեքենաներ և մտածում է միայն դրանց մասին։ Եղբայրն անընդհատ նեղացնում է Մաթիլդային։ Մաթիլդան սկսում է ինքնուրույն զարգանալ։ Նա չորս տարեկանից սկսում է այցելել գրադարան և կարդալ շատ գրքեր, սովորում է պատրաստել, մաքրել իրերը։ Երբ նա դառնում է յոթ տարեկան, ցանկանում է գնալ դպրոց, բայց ծնողները նրան փոքր են համարում։ Ամեն դեպքում հայրը նրան ուղարկում է իր այցելուի դպրոց, ով այդ դպրոցի տնօրենն էր։ Մաթիլդան գալիս է դպրոց, ծանոթանում է երեխաների հետ և հիանում է ուսուցչուհի Հանիի հանճարեղ կարողություններով։ Դեռ մինչև դպրոցն էր Մաթիլդան իր մոտ նկատում ոչ սովորական ընդունակություններ` նա կարողանում էր հայացքով շարժել առարկաները և աչքերի մի շարժումով դրանք շպրտել որոշակի հեռավորության վրա։ Մաթիլդան պետք է առավելագույնս օգտագործեր այդ հնարավորությունները, որպեսզի փրկեր դպրոցը ինքնահավան ու չար տնօրենից, ով չէր սիրում երեխաներին, և երիտասարդ ուսուցչուհուն` Միսս Հանիին վերադարձներ իր հարազատ տունը, որտեղ անցել էր նրա մանկությունը։ Իսկ վերջում Մաթիլդան հրաժարվում է իր ծնողներից և ապրում է Միսս Հանիի հետ։ Միսս Հանին նրա համար այնքան լավն էր, որ նա ցանկանում էր նրան տեսնել իր մայրիկի դերում։

## Դերերում
* Մառա Ուիլսոն - Մաթիլդա Ուորմվուդ 
* Դեննի Դեվիտո - Գարրի Ուորմվուդ 
* Ռեա Պելման - Զիննի Ուորմվուդ 
* Էմբետ Դեվիդց - միսս Ջենիֆեր Հանի 
* Փեմ Ֆերրիս - Ագաթա Թրանչբոլ 
* Փոլ Ռուբենս - Հետաքննությունների դաշնային բյուրոյի գործակալ 
* Թրեյսի Ուոլթեր - Հետաքննությունների դաշնային բյուրոյի գործակալ 
* Բրայան Լեվինսոն - Մայքլ Ուորմվուդ

## Պարգևներ և առաջադրումներ

## Ծանոթագրություններ

## Արտաքին հղումներ
«Մաթիլդա»յի վերամիավորումը. Daily Mail-ի անդրադարձը

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1996 ֆիլմեր
Կատեգորիա:Ամերիկյան ֆենտեզի կինոկատակերգություններ
Կատեգորիա:Ամերիկյան ֆենտեզի ֆիլմեր
Կատեգորիա:Ամերիկյան ֆիլմեր վրեժի մասին
Կատեգորիա:Դենի Դե Վիտոյի ֆիլմեր
Կատեգորիա:Կալիֆոռնիայում նկարահանված ֆիլմեր
Կատեգորիա:Ֆիլմեր երեխաների մասին
Կատեգորիա:Ֆիլմեր ընկերության մասին
Կատեգորիա:Ֆիլմեր վրեժի մասին
Կատեգորիա:Ֆիլմեր, որոնց գործողությունները տեղի են ունենում Կալիֆոռնիայում
Կատեգորիա:Ֆիլմեր դիսֆունկցիոնալ ընտանիքների մասին
Կատեգորիա:Ֆիլմեր բուլինգի մասին
Բոգդանցիի համայնք

**Բոգդանցիի համայնք** (), երկրորդ մակարդակի վարչատարածքային միավոր Մակեդոնիայի Հանրապետության հարավարևելյան հատվածում։ Վարչականորեն մտնում է Հարավարևելյան շրջանի կազմի մեջ։

Վարչական կենտրոնը համարվում է Բոգդանցին, որը նաև համայնքի խոշորագույն բնակավայրերն է։

## Աշխարհագրություն
Բոգդանցիի համայնքը տեղակայված է Բալկանյան թերակղզու վրա՝ Մակեդոնիայի Հանրապետության հարավարևելյան հատվածում։ Զբաղեցնում է 114,54 կմ² տարածք։

Վարչական կենտրոնը Բոգդանցին է։ Արևմուտքում սահմանակից է Գևգելիայի, հյուսիսում՝ Վալանդովոյի, իսկ արևելքում՝ Դոյրանի համայնքներին։

Բոգդանցիից բացի վարչական միավորի կազմի մեջ մտնում են նաև 3 գյուղական բնակավայրեր։

## Բնակչություն
Ըստ 2002 թվականի մարդահամարի տվյալների՝ համայնքի բնակչությունը կազմում է 8707 մարդ։ Նույն թվականի մարդահամարի տվյալներով բնակչության ազգային կազմը հետևյալն էր՝
* մակեդոնացիներ` 92,95 %
* ռումիններ՝ 0,06 %
* ալբանացիներ` 0,02 %
* թուրքեր` 0,62 %
* գնչուներ` 0,01 %
* սերբեր` 6,03 %
* այլ՝ 25 մարդ (0,66 %)

## Տես նաև
* Մակեդոնիայի Հանրապետության վարչական բաժանում
* Վարդարյան շրջան

## Ծանոթագրություններ

Կատեգորիա:Հյուսիսային Մակեդոնիայի համայնքներ
Կատեգորիա:Հյուսիսային Մակեդոնիայի վարչական բաժանում
Աբաղյան

**Աբաղյան**, հայկական ազգանուն։

## Ազգանունը կրողներ
* Արմեն Արտավազդի Աբաղյան (1933-2005), ատոմային էներգետիկայի բնագավառի գիտնական։
* Հենրիկ Ոստանի Աբաղյան (ծնվ. 1931), ֆիզիկոս։
* Շահեն Աբաղյան (ծնվ. 1996), ձյուդոիստ։

### Արցախյան պատերազմի ժամանակ զոհվածներ
* Ալբերտ Ժորայի Աբաղյան (1964-1992)
* Ալեքսանդր ժորայի Աբաղյան (1960-1994)
* Արմենակ Սամվելի Աբաղյան (1967-1994)
* Գառնիկ Իսմայիլի Աբաղյան (1968-1992)
* Սամվել Գրիգորիի Աբաղյան (1963-1991)
* Սերգեյ Եղիշեի Աբաղյան (1958-1994)
* Վալերի Աղաբեկի Աբաղյան (1974-1994)
* Վլադիսլավ Հրանտի Աբաղյան (1975-1992)
* Ֆելիքս Աշոտի Աբաղյան (1959-1994)

### 44-օրյա պատերազմի ժամանակ զոհվածներ
* Արայիկ Նիկոլայի Աբաղյան (1987-2020)

### Ադրբեջանի կողմից Արցախ ներխուժման ժամանակ զոհվածներ
* Վիտալի Արմիկի Աբաղյան (1981-2023):

## Տես նաև
* Աբալյան
* Հայկ Ավագի Աբաղյանց (1902-1964), ջերմատեխնիկ, տեխնիկական գիտությունների դոկտոր։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Տեղանվանական հիմքով ազգանուններ
Կատեգորիա:Թաթարերեն հիմքով ազգանուններ
Կատեգորիա:Անձնանվանական հիմքով ազգանուններ
Կատեգորիա:Յան վերջածանցով ազգանուններ
Բետինա Լե Բո

**Բետինա (Բետին) Լե Բո** (), բրիտանացի դերասանուհի

## Կենսագրություն
Երկրորդ համաշխարհային պատերազմի ժամանակ եղել է ծնողներից հեռու՝ գտնվել է Ֆրանսիայի հարավում գտնվող համակենտրոնացման ճամբարում։ Նրան հաջողվել է փախչել, և ընտանիքը կարողացել է նրան թաքցնել նացիստներից։ Անգլիա տեղափոխվելուց հետո՝ պատերազմի ավարտին, սովորել է քոլեջում, աշխատել է որպես մոդել, ձեռագրաբան, դերասանական կաբարե և սովորել է մի քանի լեզու։

## Կարիերա
Որպես դերասանուհի մասնակցություն է ունեցել մի քանի շոուներում, այդ թվում «Բեննի Հիլլի շոու»-ում։
Նրա խոսքերով՝ իր ամենասիրելի սկետչը եղել է «Ֆրանսերենը սկսնակների համար», որտեղ կատարել է ֆրանսերենի ուսուցչուհու դեր, իսկ ամենաքիչը նրան դուր է եկել *News At Ten* սկետչ-ծաղրանմանակում ծրագիրը։ Հարցազրույցի ժամանակ նա ասել է, որ իր սկեսուրը, տեսնելով ծաղրանմանակումը. «բարկացել է և ասել, որ պատկառելի երիտասարդ կինը՝ երկու երեխաների մայրը, չպետք է իրեն այդպես դրսևորի, և որ իր որդին ավելին է ինձ թուլ տալիս։ Հիմա դուք հասկանում եք, թե ինչու այն ինձ դուր չի եկել»։
http://www.runstop.de/lebeau.html
Նա նկարահանվել է «Դոկտոր Նոու» ֆիլմում, որտեղ կատարել է պրոֆեսոր Դենտի քարտուղարուհու դերը։
Վարել է կանանց համար նախատեսված ռադիո և գրել է «Վերցրու քո երջանկությունը» գիրքը։

## Ծանոթագրություններ

## Արտաքին հղումներ
* Официальный сайт  

Կատեգորիա:Հրեա դերասանուհիներ
Կատեգորիա:Բրիտանացի դերասանուհիներ